11 лістапада

11 лістапада — трыста пятнаццаты (трыста шаснаццаты ў высакосны год) дзень года па Грыгарыянскім календары.

 Падзеі 
 887: Арнульф Карынтыйскі заняў сталец Усходне-Франкскага каралеўства, прымусіўшы сысці свайго дзядзьку Карла III Тоўстага.
 1480: Скончылася стаянне на Угры паміж Вялікай Ардой і Вялікім Княствам Маскоўскім.
 1918: Заключана Камп’енскае перамір’е, завяршэнне Першай сусветнай вайны.
 1918: Сфарміраваны першы кабінет міністраў Літвы.
 1918: Рэгенцкая рада (створаная нямецкімі і аўстрыйскімі ўладамі) перадала Ю. Пілсудскаму камандаванне польскім войскам.
 1923: Прэзідыум Рады БНР пераехаў з Коўна ў Прагу.
 1965: пасля правалу перамоў з Вялікабрытаніяй, Радэзія аднабакова абвясціла незалежнасць.
 1975: Ангола абвешчана незалежнай рэспублікай.
 1992: Устаноўлены дыпламатычныя адносіны паміж Беларуссю і Ватыканам.
 2011: Былы прэм’ер-міністр Украіны Юлія Цімашэнка прызнана вінаватай у перавышэнні службовых паўнамоцтваў і асуджана да 7 гадоў пазбаўлення волі
 2020: У Мінску ў час пратэстаў збіты Раман Бандарэнка, памёр у бальніцы на наступны дзень.
 2022: Вызваленне Херсона ўкраінскімі войскамі падчас расійска-ўкраінскай вайне

 Нарадзіліся 
 1154: Саншу I, 2-і кароль Партугаліі
 1484: Барталамэ дэ лас Касас, святар-дамініканец
 1493: Бернарда Таса, італьянскі пісьменнік (пам. 5.9.1569)
 1493: Парацэльс, урач (пам. 1541)
 1579: Франс Снейдэрс, фламандскі жывапісец (пам. 19.8.1657)
 1821: Фёдар Дастаеўскі, рускі пісьменнік (пам. 1881)
 1864: Альфрэд Герман Фрыд, аўстрыйскі журналіст, лаўрэат Нобелеўскай прэміі міру (пам. 5.5.1921)
 1868: Эдуар Вюяр, французскі мастак
 1870: Сяргей Блажко, расійскі астраном
 1888: Чандрасекхара Венката Раман, індыйскі фізік, лаўрэат Нобелеўскай прэміі па фізіцы
 1888: Іаганес Ітэн, швейцарскі мастак
 1898: Рэнэ Клер, французскі рэжысёр
 1901: Рыхард Лінднер, амерыканскі мастак
 1908: Міхась Багун, беларускі паэт, перакладчык (пам. 17.2.1938)
 1911: Раберта Себасцьян Мата, чылійскі мастак
 1928: Алесь Белакоз, беларускі грамадскі дзеяч, настаўнік, краязнаўца
 1928: Карлас Фуэнтэс, мексіканскі пісьменнік
 1938: Антс Антсан, эстонскі канькабежац
 1955: Галіна Тычка, беларускі літаратуразнавец
 1955: Джыгме Сінг'е Вангчук, чацвёрты кароль Бутана
 1962: Дэмі Мур, амерыканская актрыса
 1984: Марка Хук, нямецкі баксёр

 Памерлі 
 1331: Стэфан Ураш III, кароль Сербіі (нар. ~1285)
 1638: Карнеліс Карнеліс ван Харлем, галандскі жывапісец
 1751: Жульен Афрэ дэ Ламетры, французскі ўрач і філосаф
 1810: Іаган Цафані, нямецкі мастак
 1917: Ліліуакалані, апошняя каралева Гавайскіх астравоў
 1927: Рыкарда Гуіральдэс, аргенцінскі пісьменнік
 1954: Марыс Баро, швейцарскі мастак
 1963: Курт Леві, нямецка-бельгійскі мастак
 1973: Артуры Ілмары Віртанен, фінскі біяхімік; лаўрэат Нобелеўскай прэміі па хіміі (1945)
 1975: Пётр Савачкін, беларускі гісторык (нар. 11.6.1911)
 1983: Арно Бабаджанян, армянскі кампазітар
 2004: Ясір Арафат, кіраўнік Палесцінскай аўтаноміі

 Святкуюць 
 Ангола: Дзень незалежнасці (1975)
 Бельгія, Францыя: дзень Перамір’я (у гонар заканчэння Першай Сусветнай вайны)
 ЗША: Дзень ветэранаў (у гонар заканчэння Першай Сусветнай вайны)
 Латвія: Дзень ушанавання памяці салдат, што загінулі за свабоду і незалежнасць Латвіі
 Польшча: Дзень незалежнасці (1918, у гонар заканчэння Першай Сусветнай вайны)
 Краіны Садружнасці Нацый: Дзень памяці (у гонар заканчэння Першай Сусветнай вайны)

Л11